ברנז'ה: הג'וב החדש של פנחס ולרשטיין - סרוגים
חדשות סרוגים > חדשות המגזר > חדשות ברנז'ה > ברנז'ה: הג'וב החדש של פנחס ולרשטיין
ברנז'ה: הג'וב החדש של פנחס ולרשטיין
מנכ"ל מועצת יש"ע לשעבר, פנחס ולרשטיין נבחר פה אחד על ידי ועדת המינויים של נציבות שירות המדינה לתפקיד יו"ר צוות הסדרת מאחזים ובתים ביו"ש
תגיות: נפתלי בנט פנחס ולרשטיין
גיא עזרא, חדשות סרוגים 26.10.17 16:46 ו' בחשוון תשעח
מנכ"ל מועצת יש"ע לשעבר, פנחס ולרשטיין נבחר היום (חמישי) פה אחד על ידי ועדת המינויים של נציבות שירות המדינה לתפקיד יו"ר צוות הסדרת מאחזים ובתים ביו"ש, זאת בהתאם להחלטת הקבינט מלפני כמה חודשים. צוות ההסדרה יחל את עבודתו בתוך מספר שבועות.
ראש הממשלה, בנימין נתניהו, התייחס לבחירותו של ולרשטיין ואמר כי "ולרשטיין הוא אדם ערכי ומנוסה שיתרום רבות להתיישבות".
גם מזכ"ל האיחוד הלאומי, אופיר סופר, בירך את מינוי של פנחס ולרשטיין ואמר: "אין ראוי מפנחס לעמוד בראש צוות ההסדרה, פנחס משלים את המלאכה שהחל כראש מועצת בנימין ויש"ע. וזאת לאחר שבשנים האחרונות סייע רבות להרחבת ההתישבות בגליל ובנגב".
בעבר מתח ולרשטיין בקורת חריפה על יו"ר הבית היהודי, השר נפתלי בנט, והאשים אותו בטרפוד בחירתו לראש החטיבה להתיישבות בהסתדרות הציונית.
במכתב פתוח שפרסם כתב ולרשטיין לבנט: "כל הכבוד, הצלחת למנוע ממני לשרת את ציבור החלוצים במסגרת החטיבה להתיישבות".
ולרשטיין הוסיף בציניות: "כל זאת כמובן מתוך שיקולים רציונאליים לגופו של עניין ולא חלילה נקמה קטנה על היפגעות מביקורתי כלפייך".
"החלטתי להגיש את מועמדותי לתפקיד הייתה רק לאחר שהתברר לי מעל לכל ספק ,שנציגי ההתיישבות מכל הזרמים הפוליטיים מאמינים שאני, 'המתנחל הדוס', מסוגל לייצגם נאמנה ולהיות שליחם לחיזוק וביסוס חבלי המולדת וכמה לא מפתיע אתה אישית החלטת שאני פגעתי בך ועל כן לא תאפשר זאת. לא על זה תהיה תפארתך. זו אולי החלטה פוליטית אבל בוודאי לא מנהיגותית", הטיח ולרשטיין בבנט.
מלשכת השר בנט נמסר אז בתגובה ל'סרוגים': "אנו מברכים את מר ולרשטיין על פעילותו רבת השנים למען ההתיישבות ולמען עם ישראל".
בנט מתנצל; המילה 'חוצפה' נגד הרב אליהו: "לא ראויה"
בנט במסר לנסראללה: הפעם לא יהיה לך אף תירוץ
אחרי הפרס לדוד גרוסמן, הסופרת במתקפה על בנט
אחד לאחד: אבי גבאי העתיק ציטוט מנפתלי בנט?